तानाशाह की गिरफ्त से फिसल रहा है लीबिया : ओबामा  
ओबामा ने कहा कि मुअम्मर गद्दाफी शासन के खिलाफ स्थिति अब आखिरी पड़ाव पर पहुंच चुकी है।
लीबियाई विद्रोहियों के राजधानी त्रिपोली में दाखिल होने के बाद अमेरिकी राष्ट्रपति बराक ओबामा ने कहा कि मुअम्मर गद्दाफी शासन के खिलाफ स्थिति अब आखिरी पड़ाव पर पहुंच चुकी है और अब उनके हाथ से सत्ता फिसल रही है।  गद्दाफी के बेटे सैफ अल इस्लाम को पकड़ लिया गया और विद्रोही त्रिपोली में दाखिल हो गए हैं। ओबामा ने कहा कि अब स्पष्ट है कि त्रिपोली अब तानाशाह के चंगुल से फिसल रहा है। उन्होंने कहा कि लीबियाई नेता को यह वास्तविकता पहचानने की जरूरत है कि अब लीबिया पर उनका कब्जा नहीं है और आगे रक्तपात रोकने के लिए उन्हें तत्काल सत्ता छोड़ देनी चाहिए।  ओबामा ने एक बयान में कहा, गद्दाफी शासन के खिलाफ स्थिति अपने आखिरी पड़ाव पर पहुंच गई है। त्रिपोली तानाशाह की गिरफ्त से फिसल रही है। यह इस बात का संकेत है कि गद्दाफी शासन अब खत्म हो रहा है। उन्होंने कहा, लीबिया की जनता यह दिखा रही है कि सम्मान और स्वतंत्रता की सार्वभौमिक आस तानाशाह की गिरफ्त से कहीं मजबूत होती है। ओबामा ने कहा, गद्दाफी को यह वास्ताविकता स्वीकार करनी चाहिए कि अब लीबिया पर उनका नियंत्रण नहीं रहा। उन्हें सत्ता छोड़ देनी चाहिए।